Baharuddin Omar

Dato' Haji Baharuddin bin Haji Omar,  atau lebih dikenali sebagai Baharuddin Omar (12 Julai 1936 – 24 Julai 2021) ialah seorang pelakon televisyen yang cukup popular di Malaysia pada era 70an, 80an dan masih aktif berlakon drama-drama televisyen hingga kini. Beliau cukup dikenali menerusi watak "Anjang Aki" yang dilakonkannya pada era 80an. Beliau meninggalkan dunia ini pada 24 Julai 2021.

 Kerjaya lakonan 
Baharuddin sememangnya berdarah seni. Beliau mewarisi bakat bapanya, seorang pelakon, walaupun mengalas tugas sebagai guru. Mula berkecimpung dalam pementasan teater sejak awal 50-an lagi, beliau pernah terlibat dengan persembahan bersama Persatuan Peseni Kuala Lumpur untuk menyambut kepulangan Perdana Menteri Pertama, Tunku Abdul Rahman Putra Al Haj, dari kota London, pada tahun 1955 biarpun pada masa itu, pentas teater dimonopoli penggiat teater Inggeris dan peluang untuk penggiat Melayu untuk berkarya adalah amat tipis. Beliau merupakan pelakon teater membina nama bersama-sama Rahim Razali, Ismail Hutson dan Rokiah Shafie http://www.sinarharian.com.my/hiburan/semangat-anjang-aki-1.5318.

Radio Televisyen Malaysia (RTM) mula menawarkan saya untuk berlakon pada tahun 1967 melalui drama "Tanah Pusaka" sebelum mewarnai drama popular seperti "Perajurit Pulang" (1968) dan "Bangsawan" (1970). Sejak itu beliau menjadi cukup popular di kaca televisyen kerana menghiasi banyak drama di slot Panggung RTM mahupun Slot Pekerti. Pada 1981 beliau telah dipilih untuk berlakon dalam satu drama bersiri bertajuk "Anjang Aki" yang ditulis oleh Abdul Mutalib Hassan dan diterbitkan oleh RTM di bawah arahan dan terbitan Aziz Abbas. Drama itu berterusan sehingga beberapa musim dan semenjak itu juga nama beliau begitu sinonim dengan gelaran Anjang Aki . Beliau masih aktif berlakon hingga kini di kaca-kaca televisyen.

Biarpun tidak begitu aktif di dunia perfileman, nama Baharuddin pernah tercatat dalam pertandingan Festival Filem Malaysia ke-2 apabila lakonan mantapnya dalam filem Dia Ibuku dicalonkan dalam kategori Pelakon Pembantu Terbaik pada 1981.

Filemografi

Filem
 Abang (1981)
 Dia Ibuku (1981)
 Ribut Barat (1981)
 Irisan-Irisan Hati (1988)
 Pertarungan Iblis Merah (1988)
 Asian Beat: Sunrise in Kampung (1991)
 Harry Boy (1991)
 O.C.J. Operasi Cegah Jenayah (1992)
 Jogho (1999)
 Buai Laju-Laju (2004)

Drama
 Tanah Pusaka (1967)
 Bangsawan (1970)
 Anjang Aki (1981)
 Ali Din (2008)
 Ceplos (2009)
 Ilusi (2010)

 Rujukan

Pautan luar


Kategori:Kelahiran 1936
Kategori:Kematian 2021
Kategori:Orang dari Selangor
Kategori:Pelakon televisyen Malaysia
Kategori:Pelakon lelaki Malaysia
Kategori:Pelakon lelaki Malaysia abad ke-20
Kategori:Pelakon filem Malaysia
Kategori:Kematian 2021